སྣོད་བཅུད་བཟང་བའི་གྲོང་ཚོ་སྐྲུན་རིང་།མང་ཚོགས་ལ་རང་ཉིད་ནི་སྣོད་བཅུད་བཟང་བའི་གྲོང་ཚོ་སྐྲུན་མཁན་གྱི་གཙོ་བོ་ཡིན་པ་ཤེས་སུ་འཇུག་དགོས་པ་མ་ཟད།མང་ཚོགས་ཀྱིས་སྣོད་བཅུད་བཟང་བའི་གྲོང་ཚོ་བསྐྲུན་རྒྱུ་ནི་རང་ཉིད་ཀྱིས་བྱེད་འདོད་པའི་ལས་ཀ་དང་རང་ཉིད་ཀྱི་ཁ་ཚ་དགོས་གཏུགས་ཀྱི་གནད་དོན་ཐག་གཅོད་བྱེད་པ་ཞིག་ཡིན་པ་ཤེས་རྒྱུ་གལ་ཤིན་ཏུ་ཆེ།དེ་ལྟར་བྱས་པས་སྣོད་བཅུད་བཟང་བའི་གྲོང་ཚོ་སྐྲུན་རིང་བདག་པོ་དང་གཙོ་ཤུགས་དམག་གི་ནུས་པ་ཆེན་པོ་ཐོན་ཐུབ་ངེས་རེད།མང་ཚོགས་ཀྱི་བག་ལ་ཞ་བའི་རྣམ་དཔྱོད་ལེགས་པར་འདོན་པ་དང་།སྟོབས་ཤུགས་ཁོང་ནས་འབུད་པ།སྤྲོ་སེམས་སྐུལ་སློང་ཐུབ་པ་བཅས་བྱུང་ཚེ།ལྗོངས་ཡོངས་སུ་མི་ཚང་མས་དོ་ཁུར་དང་།རྒྱབ་སྐྱོར།ཞུགས་པ་བཅས་ཀྱི་སྣོད་བཅུད་བཟང་བའི་གྲོང་ཚོ་སྐྲུན་པའི་རྣམ་པ་བཟང་པོ་ཞིག་སྐྲུན་ཐུབ་རྒྱུ་མ་ཟད།དཔལ་འབྱོར་ཡར་རྒྱས་དང་།སྤྱི་ཚོགས་ཞི་མཐུན།མི་རིགས་མཐུན་སྒྲིལ།ཁོར་ཡུག་མཛེས་པ་བཅས་ཀྱི་དེང་རབས་ཅན་གྱི་གྲོང་གསེབ་གསར་པ་ཞིག་ཀྱང་སྐྲུན་ཐུབ་ངེས་རེད།